Diari Oficial de la Generalitat Valenciana


Sumari del DOGV 5027, del 14-06-2005 (2005/6043)

ORDE de 16 de maig de 2005 de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments d'Alfafar i Llocnou de la Corona per al sosteniment en comú del lloc de secretaria.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/6043


Data del document
:   16-05-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alfafar
    * Llocnou de la Corona
    * contractació de personal
    * administració local
    * associació d'entitats locals

ORDE de 16 de maig de 2005 de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments d'Alfafar i Llocnou de la Corona per al sosteniment en comú del lloc de secretaria. [2005/6043]
  
Per Resolució de 16 de març de 1988 de la Direcció General de la Funció Pública, publicada en el BOE núm. 70, de 22 de març, es va classificar el lloc de secretaria de l'Ajuntament d'Alfafar en classe primera agrupat amb l'Ajuntament de Llocnou de la Corona per al sosteniment en comú del lloc de secretaria.
  
El Ministeri per a les Administracions Públiques, en data 29 de maig de 2002, va informar la procedència d'iniciar expedient de desagrupació del lloc de secretaria entre els municipis d'Alfafar i Llocnou de la Corona, per tal d'adequar la classificació dels llocs a la regulació del Reial Decret 1732/1994, de 29 de juliol, sobre provisió de llocs de treball reservats a funcionaris amb habilitació nacional.
  
Els ajuntaments d'Alfafar i Llocnou de la Corona, mitjançant acords plenaris adoptats en sessions de 30 de setembre i 1 de desembre de 2004, respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria, i que la secretària titular del lloc, la Sra. Mª José Gradolí Martínez, funcionària amb habilitació de caràcter nacional, pertanyent a la subescala de secretaria, categoria superior, romanga adscrita a l'Ajuntament d'Alfafar.
  
El lloc de secretaria de l'Ajuntament d'Alfafar continua amb la classificació en classe primera que es va acordar en la Resolució de 16 de març de 1988, de la Direcció General de la Funció Pública.
  
L'Ajuntament de Llocnou de la Corona va acordar l'exempció del lloc de secretaria i que les funcions atribuïdes al lloc suprimit siguen exercides pel Servei d'Assistència de la Diputació Provincial de València.
  
En l'expedient queda acreditat que la població del municipi de Llocnou de la Corona és inferior a 500 habitants i el seu pressupost inferior a 120.202,42 euros.
  
Sotmesos els acords a informació pública per espai de 30 dies, segons s'acredita en l'expedient, mitjançant anuncis en el Butlletí Oficial de la Província de València, de 12 de novembre i 29 de desembre de 2004, núm. 270 i 309 respectivament, no s'han produït reclamacions.
  
Sol·licitat el preceptiu informe, a la Diputació Provincial de València, aquest ha sigut emés en sentit favorable, mitjançant un Acord adoptat en sessió de data 30 de març de 2004.
  
Per tant, i fent ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional
  
ORDENE
  
I. Aprovar la dissolució de l'Agrupació constituïda pels ajuntaments d'Alfafar i Llocnou de la Corona per al sosteniment en comú del lloc de secretaria.
  
II. Eximir de l'obligació de mantindre el lloc de secretaria a l'Ajuntament de Llocnou de la Corona. Les funcions reservades a aquest lloc seran exercides pel Servei d'Assistència Tècnica de la Diputació Provincial de València.
  
III. Crear el lloc de treball de secretaria de l'Ajuntament d'Alfafar i classificar-lo en classe primera, i la seua provisió està reservada a funcionaris d'administració local amb habilitació de caràcter nacional, pertanyents a la subescala de secretaria, categoria superior, lloc a què romandrà adscrita l'actual titular, la Sra. Mª José Gradolí Martínez, funcionària d'administració local amb habilitació de caràcter nacional, pertanyent a la citada subescala.
  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 16 de maig de 2005
  
El conseller de Justícia i Administracions Públiques